ഹാർവാർഡ് സർവകലാശാലയിൽ നിന്ന് 1972 ൽ പി.എച്ച്.ഡി നേടി. 'ഒരു ജാവനീസ് ഗ്രാമത്തിലെ ഹരിത വിപ്ലവം ' എന്നതായിരുന്നു പ്രബന്ധം. റിച്ചാർഡ് ഫ്രാങ്കിയും ഭാര്യ ബാർബറ ചേസിനും കേരളത്തെ സംബന്ധിച്ച നിരവധി സാമൂഹ്യ ഗവേഷണ പ്രവർത്തനങ്ങളിൽ പങ്കാളികളാണ്. 1986 -87 ലും 1992 - 2001 നിടയിലും രണ്ടു വർഷത്തിലധികം കേരളത്തിൽ താമസിച്ച് അദ്ദേഹം ഫീൽഡ് സ്റ്റഡി നടത്തി. 1991 ലെ പഠനത്തിന് $93,000 അമേരിക്കൻ ഡോളറിന്റെ മാക് ആർതർ ഫൗണ്ടേഷന്റെ ഗ്രാന്റുണ്ടായിരുന്നു. തദ്ദേശാസൂത്രണവും ജനാധിപത്യ പങ്കാളിത്തവും മൂന്നാം ലോക രാജ്യങ്ങളിലെ ആരോഗ്യ നിലയിൽ വരുത്തന്ന മെച്ചങ്ങളെക്കുറിച്ചായിരുന്നു പഠനം (Local Planning and Democratic Participation as Mechanisms for Improving Third World Health Conditions: Recent Experiments in Kerala).ഡോ. ബി. ഇക്ബാൽ, ഡോ. ജോയ് ഇളമൺ എന്നിവരും ഈ പഠനവുമായി സഹകരിച്ചു പ്രവർത്തിച്ചു.

ജനകീയാസൂത്രണ കാലത്ത് കേരളത്തിൽ അദ്ദേഹം നടത്തിയ പഠനങ്ങളും തോമസ് ഐസക്കുമായി ചേർന്നെഴുതിയ പുസ്തകങ്ങളും വിവാദമായിരുന്നു. 2013 സെപ്റ്റംബറിൽ ഊരാളുങ്കൽ ലേബർ കോഓപ്പറേറ്റീവ് സൊസൈറ്റിയും കോഴിക്കോട് ഐഐഎമ്മും ചേർന്ന് കോഴിക്കോട് സംഘടിപ്പിച്ച സെമിനാറിൽ തോമസ് ഐസകിനൊപ്പം പങ്കെടുത്തിരുന്നു.

വിമർശനങ്ങൾ
ജീവിതരേഖ
പാഞ്ഞാൾ
കാഴ്ചപ്പാടുകൾ